ai4bharat/Pralekha huggingface dataset:
نوجوانوں کے امور اور کھیل کود کی وزارت
23ویں قومی یوتھ فیسٹول 2020کا انعقاد 12تا 16 جنوری ، 2020
نئی دہلی ،10جنوری :اترپردیش کے نوجوانوں اورکھیل کود کی وزارت اور ریاستی سرکارمشترکہ طورپر 23ویں قومی یوتھ فیسٹول  2020کا انعقاد اندرا پرتشٹھان ، لکھنؤ میں 12سے 16جنوری ، 2020 کو کررہی ہے ۔ وزیراعلیٰ ، اترپردیش یوگی آدتیہ ناتھ اور نوجوانوں کے امور اور کھیلوں کے وزیرمملکت  جناب کرن رجیجو ، عظیم یوتھ آئیکن ، سوامی وویکانند کے یوم پیدائش ، 12جنوری 2020کو این وائی ایف 2020 کا افتتاح کریں گے ۔ افتتاح کے بعد ، مقامی اورمعروف فنکاروں کے ذریعہ ثقافتی اورموسیقی کا پروگرام پیش کیاجائے گا۔
فیسٹول کی اختتامی تقریب ، 16جنوری کواترپردیش کو گورنرجناب کرن رجیجو کریں گے ۔
حکومت ، 1995سے قومی یوتھ فیسٹول  کا اہتما م کررہی ہے ۔ این وائی ایف کا مقصد ملک کے نوجوانوں کو مختلف سرگرمیوں میں اپنا ہنردکھانے کے لئے ایک پلیٹ فارم مہیا کراناہے ۔ یہ ایک مقابلے کا میدان فراہم کرتاہے ، ایک ‘ منی ۔انڈیا ’ کی تشکیل کرتاہے جہاں نوجوان رسمی اور غیررسمی سیٹنگس میں بات چیت کرتے ہیں اوراپنی ثقافتی خصوصیات اورخوبیوں کا تبادلہ کرتے ہیں ۔ متنوع سماجی ۔ ثقافی سطح کا یہ امتزاج ، وزیراعظم کے ‘‘ ایک بھارت شریشٹھ بھارت ’’ کے لئے عہدبستگی اوریقین کو ثابت کرتاہے ۔
23ویں قومی یوتھ فیسٹول ،2020 کا مرکزی خیال فٹ یوتھ فٹ انڈیا ، ہے جو وزیراعظم نریندرمودی کے‘ فٹ انڈیا ’مقصد کے حصول میں نئے ہندوستان کے لئے ہندوستان کو فٹ بناناہے ۔ این وائی ایف 2020 ان علموں اورنظریات کا فائدہ اٹھائے گا جو آک کے نوجوان اس میز پرلائے ہیں ، جہاں وہ پہلے سے کہیں زیادہ آن لائن اور آف لائن چیلنجوں کے ذریعہ جڑے ہوئے ہیں اور متحدہیں ۔ این وائی ایف 2020کا مقصد منتخب موضوعات پرمبنی انٹرفیس پربات چیت اورمباحثے کی جانب نوجوانوں کی توجہ مبذول کرانا ہے تاکہ قومی سطح ہرنتائج فائدئے مند ثابت ہوں۔
قومی یوتھ فیسٹول ایک میگا انٹیگریشن کیمپ کی طرح ہے ۔ این وائی ایف ۔2020میں ملک کی ہرریاست سے تقریبا 6000شرکاء  شامل ہوں گے ۔ جیساکہ این وائی ایف ۔2020 کے تھیم یاعنوان سے پتہ چلتاہے ، نوجوان اپنی روزمرہ کی زندگی میں جسمانی سرگرمی اورکھیلوں کو فروغ دیں گے ، جو نئے ہندوستان کو‘ فٹ انڈیا ’ بنانے کے لئے ضروری ہے ۔
13جنوری سے 16 جنوری تک ، مختلف مسابقتی  اورغیرمسابقتی ایونٹس  کا انعقاد کیاجائے گا۔
کوئلے کی وزارت
اپریل 2022 سے جنوری 2023 کے دوران کوئلے کی پیداوار 16 فیصد اضافے کے ساتھ 698.25 ملین ٹن تک پہنچ گئی
کوئلے کی کیپٹیو/کمرشیل کانوں کی پیداوار میں 30 فیصد اضافہ
کوئلہ کی وزارت کا مالی سال 2025 تک 1.31 بلین ٹن پیداوار کا ہدف ہے
ہندوستان کی کوئلے کی گھریلو پیداوار نے پچھلے کچھ سالوں کے دوران متاثر کن اضافہ کا مظاہرہ کیا ہے۔ کوئلے کی پیداوار 2019-20 میں 730.87  سے بڑھ کر 2021-22 میں 778.19 تک پہنچ گئی ہے، جس میں 6.47 فیصد اضافہ ہوا ہے۔ کوئلے کی پیداوار کے بڑھتے ہوئے رجحان نے رواں مالی سال 2022-23 میں مزید رفتار پکڑی ہے اور ملک کی کوئلے کی کل پیداوار میں پچھلے سال کی اسی مدت کے دوران 601.97 ایم ٹی کے مقابلے میں اپریل 2022 سے جنوری 2023 تک کی مدت کے دوران 698.25 ملین ٹن کی پیداوار کے ساتھ 16 فیصد سے زیادہ کا متاثر کن اضافہ ریکارڈ کیا گیا ہے۔ اس مدت میں کول انڈیا لمیٹڈ  کی اپنی پیداوار بھی 478.12 ملین ٹن سے تقریباً 15.23 فیصد بڑھ کر 550.93 ملین ٹن ہو گئی ہے۔ کوئلے کی گھریلو پیداوار میں اضافے نے ملک کو بجلی کی کھپت میں مسلسل اضافے کی وجہ سے کوئلے کی مانگ میں تیزی سے اضافے کے پیش نظر درآمدات کو بڑی حد تک روکنے میں مدد کی ہے۔
کوئلہ کی وزارت نے مالی سال 2025 کے لیے 1.31  کا ہدف مقرر کیا ہے اور اسی کو مالی سال 2030 تک 1.5 بلین ٹن تک لے جانا ہے۔ وزارت مختلف ریاستی حکومتوں اور مرکزی حکومت کی ایجنسیوں کے ساتھ کوئلے کی نئی کانیں شروع کرنے اور اس وقت کام کرنے والی کانوں میں کوئلے کی پیداوار بڑھانے کے لیے سرگرم عمل ہے۔ اس طرح کے اقدامات کے نتیجے میں، مالی سال 22-23 کے اپریل 2022 سے جنوری 2023 کے عرصے میں کوئلے کی کیپٹیو اور کمرشیل کانوں سے پیداوار بڑھ کر 93.22 ملین ٹن ہو گئی ہے جو کہ مالی سال 21-22 کی اسی مدت میں 71.31 ایم ٹی تھی، جس سے30 مزید فیصد سے زیادہ اضافہ ہوا ہے۔
سٹرک ٹرانسپورٹ اور شاہراہوں کی وزارت
کیرالہ میں قومی شاہراہوں کی ترقی
این ایچ اے آئی کے دو پروجیکٹوں یعنی i) ارناکولم بائی پاس؛ ii)کولم-سینکوٹائی کے لیے ریاست کیرالہ کے مجوزہ 25 فیصد حصہ کو معاف کرنے کی تجویز حکومت کیرالہ سے موصول ہوئی تھی۔ اس کا جواب ریاستی حکومت سے دیگر امور کے ساتھ کچھ چھوٹ مانگتے ہوئے بھیجا گیا ہے۔ کیرالہ حکومت کی طرف سے ابھی تک جواب موصول نہیں ہوا ہے۔
کیرالہ حکومت نے این ایچ - 66 پر جاری 16 پروجیکٹوں کے لیے 5748 کروڑ روپے کی زمین کے حصول کی 25فیصد لاگت کا اشتراک کرنے پر اتفاق کیا ہے، جس میں سے 5581 کروڑ روپے جمع کیے جا چکے ہیں۔ اس کے علاوہ ، کیرالہ حکومت نے زمین کے حصول کی 25فیصد لاگت کا تعاون کرنے پر بھی اتفاق کیا ہے، جو کہ آنے والے تین گرین فیلڈ این ایچ پروجیکٹوں کے لیے 4440 کروڑ روپے ہے۔ سڑک کے منصوبوں کی تفصیلات منسلک ہیں۔ ریاستی حکومت نے این ایچ - 866 کے ترواننت پورم آؤٹر رنگ روڈ سیکشن کے لیے زمین کے حصول کی 50فیصد لاگت، سروس روڈ کی 100فیصد لاگت اور ریاستی جی ایس ٹی اور رائلٹی کی چھوٹ کے لیے رضامندی ظاہر کی ہے۔ معاہدے پر دستخط نہیں ہوئے ہیں۔
پچھلے 5 سال کے دوران، ریاست کیرالہ میں این ایچ اے آئی کے ذریعے تقریباً 160 کلومیٹر قومی شاہراہ تعمیر کی گئی ہے۔
ضمیمہ
این ایچ – 66 پر سڑک کے منصوبوں کی تفصیلات :
|
|
نمبر شمار
|
|
پروجیکٹ کا نام
|
|
1
|
|
تھلاپاڈی سے چنگالا
|
|
2
|
|
چنگالا سے نیلیشورم
|
|
3
|
|
نیلیشورم سے تالیپرمبا
|
|
4
|
|
تلیپرمبا سے موزپلانگاد
|
|
5
|
|
اجیہور  سے وینگالم
|
|
6
|
|
مراد پالولیپلم پل
|
|
7
|
|
راماناٹوکارا سے ویلانچیری
|
|
8
|
|
ویلانچیری سے کپیریکاڈ
|
|
9
|
|
کپیری کڈ تا تھالیکلم
|
|
10
|
|
تھالیکلم سے کوڈنگلور
|
|
11
|
|
کوڈنگلور سے ایڈاپلی
|
|
12
|
|
تھوراور سے پاراور
|
|
13
|
|
پراور سے کوٹنکولنگارا
|
|
14
|
|
کوٹانکولنگارا سے کولم
|
|
15
|
|
کولم سے کدمبٹوکونم
|
|
16
|
|
کدم باٹوکونام سے کازاکوٹم
تین آنے والے گرین فیلڈ قومی شاہراہ منصوبوں کی تفصیلات:
|
|
نمبر شمار
|
|
پروجیکٹ کا نام
|
|
1
|
|
این ایچ - 966 کے پلکڑ سے کوزی کوڈ سیکشن تک 4 لیننگ
|
|
2
|
|
4 لین گرین فیلڈ روڈ کوچی سے کے ایل / ٹی این بارڈر سیکشن این ایچ – 85 تک
|
|
3
|
|
4-لین ترواننت پورم - کوٹرکررا - کوٹائم - انگاملی  0/00 سے کلومیٹر 226/27 کلومیٹر سے۔
یہ جانکاری سڑک ٹرانسپورٹ اور شاہراہوں کے مرکزی وزیر جناب نتن گڈکری نے راجیہ سبھا میں ایک تحریری جواب میں فراہم کی۔
صحت اور خاندانی بہبود کی وزارت
وبائی بیماری کووڈ-19 کے دوران غیر کووڈ مریضوں کا علاج
نئی دہلی،18 ستمبر، جو مریض کورونا سے متاثر نہیں تھے پھر بھی ان کا علاج ایمس اور سرکاری اور مرکزی حکومت کے ذریعے چلائے جانےوالے اسپتالوںمیں 24 مارچ 2020 کے بعد ملک میں آئی سی بی اور اوپی ڈی میں کیا گیا۔ ان کی تفصیل مندجہ ذیل جدول میں دی گئی ہے۔
دو ہزار سولہ-سترہ کے نیشنل ہیلتھ اکاؤنٹ  کے مطابق  صحت پر آنے والے اخراجات جی ڈی پی کا 1.2 فیصد ہے۔
کوئی بھی مریض جو ایمس میں یا مرکز کے ذریعے چلائے جانے والے اسپتالوں میں پہلے سے داخل تھا خواہ وہ سنجیدہ یا غیرہ سنجیدہ بیماری میں مبتلا تھا اسے مناسب علاج کے بغیر ملک میں وبائی بیماری کی صورت حال میں بھی ڈسچارج نہیں کیا گیا۔
|
|
نمبر شمار
|
|
اسپتال کانام
|
|
24 مارچ 2020 سے جن مریضوں کا علاج کیا گیا ان کی تعاد
|
|
1۔
|
|
ایمس، نئی دہلی
|
|
401506
|
|
2۔
|
|
صدر جنگ اسپتال ، نئی
|
|
253220
|
|
3۔
|
|
آر ایم ایل اسپتال، نئی دہلی
|
|
268471
|
|
4۔
|
|
ایل ایچ ایم سی، نئی دہلی
|
|
211796
|
|
5۔
|
|
ایمس بھوبنیشور
|
|
94999
|
|
5۔
|
|
ایمس جودھپور
|
|
127631
|
|
7۔
|
|
ایمس رائے پور
|
|
126486
|
|
8۔
|
|
ایمس رشی کیش
|
|
48765
|
|
9۔
|
|
ایمس پٹنہ
|
|
15491
|
|
10۔
|
|
ایمس بھوپال
|
|
62862
صحت اور خاندانی فلاح وبہبود کے وزیر مملکت جناب اشونی کمار چوبے نے آج لوک سبھا میں ایک سوال کے تحریری جواب میں یہ اطلاع فراہم کی۔
وزارت دفاع
سابق فوجیوں کی فلاح وبہبود کے محکمے نے زیرالتوا معاملوں کو نمٹانے اورصفائی ستھرائی کو فروغ دینے کی غرض سے خصوصی سووچھتا مہم 2.0 کے تحت ، متعدد پہل قدمیوں کا آغاز کیا
پورے ملک میں 30علاقائی مراکز اور ای سی ایچ ایس پالی کلینکس ، صفائی ستھرائی کی مہم انجام دے رہی ہیں ، ای ایس ڈبلیو کے سکریٹری نے نوئیڈہ میں ارون وہار کے مقام پر ای سی ایچ ایس پالی کلینک میں صفائی ستھرائی کے کام کی پیش رفت کاجائزہ لیا
سابق فوجیوں کی فلاح وبہبود کے محکمے کے سکریٹری جناب وجوائے کمارسنگھ نے 28اکتوبر ، 2022 کو نوئیڈہ میں ارون وہار کے مقام پرسابق فوجیوں کی تعاون برمبنی صحت کی اسکیم  پالی کلینک کادورہ کیااور صفائی ستھرائی کی خصوصی مہم کی پیش رفت کاجائزہ لیا۔ نوئیڈہ کے ای سی ایچ ایس پولی کلینک میں یومیہ بنیاد پر اوسطاً لگ بھگ 450مریض آتے ہیں اوریہ پولی کلینک سابق فوجیوں اوران کے لواحقین /اہل خانہ کو حفظان صحت کی خدمات فراہم کرتی ہے۔ جناب وجوئے کمارسنگھ نے اپنے دورے کے دوران ، صفائی ستھرائی کی اہمیت کو نمایاں کیاتاکہ بیماریوں کو پھیلنے سے روکا جاسکے۔ انھوں نے عہدیداروں پرزوردیاکہ وہ بہتربنیادی ڈھانچے کے لئے پیش بندی کے اقدامات کرکے ، اس سمت میں کام کریں ۔
ای سی ایچ ایس کے ایم ڈی میجرجنرل این آر اندور کا رنے کہاکہ پورےملک میں قائم سبھی 30علاقائی مراکز اورای سی ایچ ایس پولی کلینکس ، خصوصی مہم 2.0 کے تحت ، صفائی ستھرائی کی مہم انجام دے رہے ہیں ۔
سابق فوجیوں کی فلاح وبہبود کے محکمے نے حکومت ہند کے ‘‘زیرالتوا معاملوں کے نمٹارے کے لئے خصوصی مہم ’’  کے تحت،متعدد پیش قدمیاں انجام دی ہیں ۔ اس نے ایک ہمہ گیر مستقبل کے لئے ریکارڈس کے بہتر بندوبست ، کام کی بہترکارکردگیاں اوراثرانگریزیاں ، شفافیت میں اضافہ اورتعاون کے لئے ، توجہ کے کلیدی شعبوں کے طورپر التواء میں پڑے معاملوں کو نمٹانے اورصفائی ستھرائی کے فروغ کی توجہ کے کلیدی شعبوں کے طورپر نشاندہی کی ہے ۔ سرکاری فائلوں کے بندوبست اورمتروک اورمنسوخ شدہ فائلوں کی چھنٹائی کرنے کی غرض سے اقدامات کئے جارہے ہیں ۔
خصوصی مہم 2.0کے تحت صفائی ستھرائی یا سووچھتا کو نہ صرف ایک مرتبہ کی عادت اور طریقے کے طورپر بلکہ اسے روزمرہ کے کام کاج میں ایک عادت کے طورپر اختیارکرنے کے لئے ادارہ جاتی بنانے کی بات کہی گئی ہے ۔ جیسا کہ ایس سی ڈی ایم پی ۔2.0کی رہنما ہدایات میں شامل کیاگیاہے ، وزارتوں /محکموں اوران سے ملحقہ /ذیلی دفاترکے علاوہ فیلڈ /آوٹ اسٹیشنوں کے دفاتر میں خاص توجہ مرکوز کی گئی ہے ۔ اس مرحلے میں مہم سے متعلق مقامات اور سائٹس کی نشاندہی کی گئی ہے ۔ جن میں سب سے دور دراز کے اور دشوارگزار مقامات اوردفاترشامل ہیں۔ جن کے ملک کے سبھی حصوں میں مختلف ضلع سینک بورڈس ، ای سی ایچ ایس پولی کلینک اوربازآبادی سے متعلق زونل دفاتر جیسے سابق فوجیوں کی برادری کے ساتھ زیادہ سے زیادہ روابط ہیں ۔
وزیراعظم کا دفتر
وزیراعظم نے موسیقی کے آلات کی بھارتی برآمدات میں اضافے کو سراہا
نئی دہلی، 26اکتوبر، 2022/ وزیراعظم جناب نریندر مودی نے موسیقی کے آلات کی بھارتی برآمدات میں اضافے پر خوشی کا اظہار کیا۔ اپریل سے ستمبر 2022 کے درمیان ، 2013 کی اسی مدت کے مقابلے موسیقی کے آلات کی بھارتی برآمدات میں 3.5 گنا سے زیادہ اضافہ ہوا۔
کامرس و صنعت کے وزیر جناب پیوش گوئل کے ایک ٹوئیٹ کو شیئر کرتے ہوئے وزیراعظم نے ٹوئیٹ کیا :
’’یہ بات حوصلہ افزا ہے ۔ بھارت کی موسیقی دنیا بھر میں مقبولیت حاصل کر رہی ہے، لہذا اس شعبے میں مزید ترقی کرنے کے اور بھی موقعے موجود ہیں۔‘‘
۔۔۔
ش ح ۔ اس۔ ت ح ۔
U – 11881
(
صحت اور خاندانی بہبود کی وزارت
بھارت میں کووڈ -19 کے یومیہ نئے معاملات کی تعداد 40 ہزار سے کم
ایکٹیو معاملات اور یومیہ ہونے والی اموات میں کمی کا سلسلہ جاری
نئی دلّی ، 10 نومبر 2020 / بھارت میں 6 دنوں کے بعد کووڈ – 19 کے یومیہ نئے معاملات 40 ہزار سے کم درج کئے گئے۔ گزشتہ 24 گھنٹوں کے دوران یومیہ نئے معاملات کی تعداد 38073 ہزار رہی ۔ مسلسل تیسرے دن نئے معاملات کی یومیہ تعداد 50 ہزار کے ہندسے سے کم رہی ہے۔
یہ تعداد کچھ ممالک کے تناظر میں انتہائی اہم ہے، کیونکہ وہاں گزشتہ تین چار دنوں کے دوران یومیہ نئے معاملات کی تعداد ایک لاکھ سے زیادہ رہی ہے۔
گزشتہ چند ہفتوں کے دوران ایکٹیو معاملات کی تعداد میں مسلسل کمی درج کی گئی ہے۔
آج 38 ویں دن صحت یاب ہونے والے مریضوں کی تعداد یومیہ معاملات سے زیادہ ہوگئی ہے، کیونکہ گزشتہ 24 گھنٹوں کے دوران 42033 افراد صحت یاب ہوئے ہیں۔
ایکٹیو معاملات کی تعدادکم ہو کر 505265 رہ گئی ہے۔ کمی کے رجحان کے ساتھ ہی بھارت کے کُل پوزیٹو معاملات میں ایکٹیو معاملات کا موجودہ تعاون 5.88 فیصد ہے۔
اس کے نتیجے میں صحت یابی کی شرح بھی بڑھ کر 92.64 ہوگئی ہے۔ آج تک صحت یاب ہونے والے مریضوں کی مجموعی تعداد 7959406 ہے۔ صحت یاب ہونے والے مریضوں کی تعداد اور ایکٹیو معاملات کی تعداد میں فرق بڑھ کر 7454141 ہوگئی ہے۔
نئے صحت یاب ہونے والے مریضوں کی 78 فیصد کا تعلق 10 ریاستوں ؍ مرکز کے زیر انتظام علاقوں سے ہے۔
دہلی میں ایک دن میں صحت یاب ہونے والوں کی سب سے بڑی تعداد درج کی گئی ہے، جہاں 7014 مریض ایک دن میں صحت یاب ہوئے ہیں۔ اس کے بعد ایک دن میں سب سے زیادہ 5983 افراد کیرل میں اور 4396 افراد مغربی بنگال میں صحت یاب ہوئے ہیں۔
72 فیصد نئے معاملات 10 ریاستوں ؍ مرکز کے زیر انتظام علاقوں سے آئے ہیں۔
دہلی میں یومیہ سب سے زیادہ تعداد میں 5983 نئے معاملات سامنے آنے کا سلسلہ جاری ہے، جو کہ اس کے نئے معاملات کی گزشتہ دن کی تعداد 7745 سے کم ہے۔ دہلی کے بعد مغربی بنگال کا نمبر ہے، جہاں 3907 نئے معاملات سامنے آئے ہیں۔ کیرالہ میں یومیہ معاملات کی تعداد کم ہو کر 3593 ہوگئی ہے، جب کہ مہاراشٹر میں نئے معاملات کی تعداد میں کمی آئی ہے اور یہ 3277 تک پہنچ گئی ہے۔ تاہم یومیہ نئے معاملات کی آمد کے حوالے سے یہ اب بھی تیسرے اور چوتھے مقام پر ہیں۔
گزشتہ 24 گھنٹوں کے دوران 448 اموات ہوئی ہیں۔ اموات کی تعداد میں مسلسل کمی جاری ہے، کیونکہ دوسرے دن 500 سے کم اموات درج کی گئی ہیں۔
10ریاستوں ؍ مرکز کے زیر انتظام علاقوں میں کووڈ کے معاملات تقریب 78 فیصد ہیں۔ حالانکہ سب سے زیادہ اموات مہاراشٹر میں  ہوئی ہیں۔ تاہم یومیہ اموات میں اس کے تعاون میں کمی آئی ہے اور یہ 18.97 فیصد پر آگئی ہیں۔ دہلی اور مغربی بنگال میں بالترتیب 71 اور 56 اموات ہوئی ہیں۔
۔۔۔۔۔۔۔۔۔۔۔۔۔۔

U.NO. 7121
(
سائنس اور ٹیکنالوجی کی وزارت
یخ بستہ ریگستانی لداخ برفانی تودوں کے حرارت پذیر ہونے کے بعد سرگرمی سے سیلاب کا سامنا کرنا کر رہا تھا:ایک مطالعہ
نئی دہلی،16؍ جون : سائنس دانوں نے دکھایا ہے کہ لداخ ہمالیہ کے یخ بستہ ریگستان میں بڑے سیلاب آئے تھے، جس کی پانی کی سطح فی الحال دریا کے پانی کی سطح سے اوپر چلی گئی تھی، اس کا مطلب یہ ہوا کہ عالمی تمازت کے منظر نامے میں جب اونچے ہمالیائی علاقوں میں ڈرامائی طور سے رد عمل کی امید ہے ۔ لداخ میں سیلاب کی فریکوئنسی بڑھ سکتی ہے۔ یہ سنگین شہری اور دیہی منصوبہ بندی کی ضرورت بن سکتی ہے۔
ہندوستان کے بڑے دریاؤں میں قدرتی طور سے برف اور گلیشئر کے پگھلنے اور ہندستانی سمر مانسون  اور مغربی اور مشرقی ایشیائی سمر مانسون  کی براعظم پیمانے پر بارش کے نظام میں قدرتی طور سے آنے والے سیلاب اپنے جیو مارفک ڈومین میں مداخلت کئے گئے سبھی زندگیوں اور معیشت کو کافی حد تک بدل دیتے ہیں۔
یہ سیلاب مختلف طرح کے ہیں اور ان کا اوریجن بھی مختلف ہے جن میں  شامل ہیں۔ ان سیلاب کا دستاویزی ریکارڈ 100 سال کا ہے ، جو ہمالیہ میں سیلاب کے واقعات کی قدرتی شکل کو سمجھنے کے لئے مناسب نہیں ہے، اس لئے آرکائیو کو گہرائی میں جانے کی ضرورت ہے۔
بھارت سرکار کے سائنس و ٹیکنالوجی کے محکمے کے ایک خود مختار انسٹی ٹیوٹ دہرہ دون کے واڈیا انسٹی ٹیوٹ آف ہمالین جیولوجی کی قیادت میں طلباء اور سائنس دانوں کی ایک ٹیم نے زنسکار اور سندھو کے مشکل علاقوں سے ہمالیہ کا سفر کیا اور لداخ خطے میں پچھلے سیلاب کے جیو لاجیکل علامات کو پوری طرح سے دیکھا جو موجودہ سے 15 -3 ہزار سال پہلے کے ہیں۔ یہ مطالعہ حال میں جیولوجیکل سوسائٹی آف امریکہ بولیٹن میں آن لائن شائع ہوا تھا۔
سیلاب اپنے چینل کے ساتھ ان مقامات پر عمدہ ریت اور گاد کا ڈھیر چھوڑ دیتی ہے جہاں سیلاب کی توانائی کافی کم ہوجاتی ہے۔ مثال کے طور پر ندی ، وادیوں، سنگموں کے باقاعدہ حصوں ، چھوٹی کھائی کے پیچھے جو سست پانی ڈپازٹ  کی شکل میں جانا جاتا ہے۔ ایس ڈبلیو ڈی زنسکار اور سندھو ندیوں کے ساتھ کئی مقامات پر واقع تھے۔ سیلاب کی تعداد کے لئے انہیں ورٹیکلی طور سے شمار کیا گیا اور آپٹیکلی اسٹیمولیٹڈ لیومی سینس  اور 14 سی کے ایکسی لیریٹڈ ماس اسپکٹرو میٹی نامی ٹیکنا لوجی کا استعمال کرکے ان کا وقت پر تجزیہ کیا گیا۔
اس تجزیئے سے ظاہر ہوتا ہے کہ ٹھنڈے ریگستان میں ایک بڑے سیلاب کا تجربہ کیا گیا تھا ، جو موجودہ ندی کے سطح سے 20 میٹر سے زیادہ ہو گیا تھا۔
تصویر میں دکھ رہا ہے لداخ کا جیولوجی، زنسکار اور سندھو دریاؤں کے ذریعے بہا یا گیا اور وہ مقام جہاں سیلاب تلچھٹ واقع ہے
چولہوں کے ابتدائی مطالعے میں تجویز کیا گیا ہے کہ لداخ کے ہمالیائی گلیاروں کے ساتھ لوگوں کا اندرونی مائیگریشن تھا، جب پچھلے گلیشیئر زیادہ سے زیادہ کے بعد درجہ حرارت کافی گرم تھا اور اس خطے کا طرز زندگی حالات کے مطابق تھا۔
سلیک واٹر ڈپوزٹ ایس ڈبلیو ڈی نمو کے نزدیک زنسکار دریا کے ساتھ واقع ہے
 سیلاب کے ڈپازٹ میں چولہا لداخ میں ابتدائی انسانوں کی موجودگی کا پتہ دیتا ہے
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-5572
(Visitor Counter : 162
وزارت دفاع
فوجی مشق یدھ ابھیاس-2019ء کی توثیق اور اختتامی تقریب
نئی دہلی،19؍ستمبر2019:ہندوستانی فوج کے آسام ریجمنٹ اور امریکی فوج کے 20-5 انفینٹری بٹالین سے تعلق رکھنے والے فوجیوں پر مشتمل مشق یدھ ابھیاس-2019ء کا اختتام 18ستمبر2019ء کو امریکہ کے شہر واشنگٹن میں مشترکہ بیس، لیوی میک کورڈ  میں عمل میں آیا۔
مشق یدھ ابھیاس-2019ء امریکی فوج کی مخصوص امداد یافتہ ایک سالانہ تھیٹر سیکورٹی باہمی تعاون پروگرام اور دو طرفہ فوجی مشق ہے، جس کا مقصد امریکی فوج اور ہندوستانی فوج کے درمیان شراکت داری کو مزید مستحکم کرنا ہے۔دونوں ملکوں کی افواج کی یہ ٹریننگ ایک شہری ماحول میں شورش پسندی اور دہشت گردی مخالف کارروائیوں کا مقابلہ کرنے کیلئے مخصوص فوجی مشقوں اور طریقہ کار کے اہتمام پر مرکوز رہا ہے۔اس فوجی مشق کے دوران ہیلی کاپٹر کے ذریعے فوری کارروائی کے لئے فوجی ٹیموں کی نقل و حمل کی بھی مشق کی گئی۔ شروعاتی دنوں میں فیلڈٹریننگ بنیادی پینترے بازی سے متعلق چھوٹےدستے کی سطح کی تربیت پر مشتمل رہی، جو کہ بعد میں کمپنی کی سطح کی کارروائیوں کی جانب گامزن ہوگئی۔
دونوں ملکوں کے فوجوں نے چھوٹے دستے کی شکل میں ٹیم کے طورپر مشق کا اہتمام کیا ۔ ہر ایک ٹیم نے سیٹل ٹاؤن کے مقام پر ایک شہری ماحول میں ٹاؤن اسکوائر کے کنٹرول کو برقرار رکھنے یا دشمن کے ٹھکانوں پر حملہ کرنے کے لئے فوجی کارروائی کی۔اس کے لئے فرضی مشق کا اہتمام مشترکہ بیس، لیوی میک کورڈ  کے مقام پر کیا گیا۔اس کا استعمال فوجوں کی ممکنہ تعیناتی کے لئے تیزی کے ساتھ منظر نامہ تیار کرنے کے لئے کیا گیا۔دونوں ملکوں کی فوجوں نے کامیابی کے ساتھ حملہ کرنے کے متعدد اسباق کو سیکھنے اور دشمن کے خطرات کو مٹانے کے لئے اپنے تدبیری طریقہ کار کوکامیابی کے ساتھ پورا کیا۔اسی طرح سے اختتامی تربیتی پروگرام کے دوران دونوں ملکوں کی فوجوں نے قدرتی آفات کی صورت میں متاثرہ علاقے کو خالی کرانے اور آفات کے مقام پر قبضہ کرنے کی بھی تربیت حاصل کی۔
دونوں ملکوں کی فوجوں نے چھوٹے دستے اور کمپنیوں کی سطح کی کارروائیوں کی انعقاد میں ایک دوسرے کی مہارت اور تجربے سے خوب استفادہ کیا۔علاوہ ازیں ہندوستانی دستے نے ‘اسٹرائیکر’انفینٹری جنگی گاڑی کے آپریشن کا پہلا تجربہ حاصل کیا، جبکہ امریکی فوج نے پہاڑی علاقوں میں انفینٹری یونٹ کی تربیت حاصل کی۔
دونوں ملکوں کی مشترکہ فوجی تربیت کے دوران کرکٹ اور فٹ بال کے دوستانہ میچ بھی کھیلے گئے۔دو ہفتوں تک جاری رہنے والی فوج مشق کو یادگار بنانے کے لئے ایک اختتامی تقریب کا بھی اہتمام کیا گیا، جس کے ذریعے دونوں ملکوں کے درمیان بڑھتی ہوئی شراکت داری کو اجاگرکیا گیا۔
کرنل امن آنند
عوامی رابطہ افسر
کامرس اور صنعت کی وزارتہ
تجارت اورسرمایہ کاری سے متعلق ورکنگ گروپ کی دوسری میٹنگ  کے جی -20کے مندوبین کے لئے بس کے ذریعہ شہرکی ترقی کی داستان بیان کرنے والے مخصوص دورے ‘‘ دی بینگلورو اسٹوری ’’اورثقافتی پروگرام کاانعقاد
بینگلورومیں کل شام تجارت وسرمایہ کاری سے متعلق ورکنگ گروپ  کی دوسری میٹنگ کے جی -20کے مندوبین کے لئے شہرکی ترقی کی داستان بیان کرنے والے بس کے ایک مخصوص دورے ‘‘ڈی بینگلورواسٹوری ’’ اور کرناٹک کی ثقافت وراثت اورمظاہرہ کرنے والے ایک ثقافتی پروگرام کا انعقاد کیاگیا۔
اس بس دورے کے دوران بھارت کے سب سے تیزی سے ترقی کرنے والے شہر، اس کے خوبصورت باغات اور ملک کی سلی کون ویلی کے طورپر شہرت یافتہ بینگلورو کی مہارت اور چابکدستی کی ایک جھلک پیش کی گئی ۔
بینگلورپیلیس میں مندوبین نے اس محل کی شاہی فن تعمیر کے شاہکارسے مزین ، آرائشی مینارچوں اوران کے جنگلوں ، فصیل کے اوپر موکھےدار مورچوں ، قلعہ بند میناروں اور محرابوں کا نظارہ کیا۔ بینگلورپیلیس کے ڈیزائن کو انگلینڈ کے ونڈسرکیسل سے ترغیب حاصل کرکے تیارکیاگیاہے ۔ ایک کھلے اوربڑے صحن کی موجودگی ، کرناٹک کی دیرینہ ثقافتی ، تاریخی اور موسیقی سے متعلق وراثت کا ایک ثبوت ہے ۔مندوبین میوزیم آف آرٹ اینڈفوٹوگرافی ، کبّن پارک اورودھانا سودھابھی دیکھنے گئے ۔ یہ بس ٹور مہاتماگاندھی کے مجسمے کے مقام پر اختتام پذیرہوا، جہاں ایک گروپ فوٹو سیشن کیاگیا۔ ‘‘دی بینگلورواسٹوری ’’ کا پروگرام کرناٹک کے سیاحتی محکمے نے تیارکیاتھا۔
تجارت اورسرمایہ کاری سے متعلق دوسری میٹنگ کا پہلا دن ایک ثقافتی پروگرام کے ساتھ اختتام پذیرہوا، جس کے بعد ایک شانداراورپرتکلف عشایئے کا اہتمام کیاگیا۔ ثقافتی پروگرام کے دوران کرناٹک کی ثقافتی روایت اوررقص کی مختلف النوع قسموں کی مشہورومعروف وراثت کا مظاہرہ کیاگیا۔ اس پروگرام میں کلاندھی نرتیہ مندیرم ، اسپیس کتھک اورشری ناٹیہ نکیتن شامل تھے ۔
کل بینگلورومیں تجارت اورسرمایہ کاری سے متعلق دوسری میٹنگ، 100سے زیادہ مندوبین کی شرکت کے ساتھ شروع ہوئی ۔ جی -20ملکوں کی نمائندگیوں کے ساتھ ساتھ مدعوملکوں کے مندوبین اور علاقائی اور بین الاقوامی تنظیموں کے مندوبین نے بھی عالمی تجارت اورسرمایہ کاری کو رفتارعطاکرنے کی غرض سے تعاون پرمبنی تبادلہ خیال میں سرگرمی سے حصہ لیا۔
قانون اور انصاف کی وزارت
پریس کے لیے اطلاع
ہندوستانی آئین کی دفعہ 224 کی شق  کے ذریعے تفویض کردہ اختیار کا استعمال کرتے ہوئے صدر جمہوریہ، عدالتی افسر جناب راجیش سیکھری کو دو سال کی مدت کے لیے جموں و کشمیر اور لداخ کے ہائی کورٹ کے ایڈیشنل جج کے طور پر مقرر کرتی ہیں۔ یہ تقرری ان کے ذریعے عہدہ سنبھالنے کی تاریخ سے نافذ العمل ہوگی۔
دیہی ترقیات کی وزارت
بجٹ 2021-22:پردھان منتری کرشی سینچائی یوجنا کا واٹرشیڈ ڈیولپمنٹ پہلو
نئی دہلی 8 فروری 2021:وزیر خزانہ محترمہ نرملا سیتا رمن نے اپنی بجٹ تقریر میں کسانوں کی آمدنی دوگنا کرنے کی خواہش کو بااختیار بنانے اور سب کی شمولیت والی ترقی کاذکر کیا جن کا ازالہ دیہی ترقی کی وزارت کے تحت زمینی وسائل کے محکمے کے PMKSY کے واٹرشیڈ ترقیاتی پہلو سے کیا جائے گا۔ اسکیموں کی صورتحال اور وزارت کے لئے مواقع حسب ذیل ہیں۔
پردھان منتری کرشی سینچائی یوجنا کا واٹر شیڈ ترقیاتی پہلو
مربوط واٹرشیڈمینجمنٹ پروگرام کو 2015-16 میں پردھان منتری کرشی سینچائی یوجنا  کے واٹر شیڈ ترقیاتی پہلو  کے طور پر مربوط کیا گیا تھا۔ WDC-PMKSY بارش والے اور کم زرخیز علاقوں کے لئے ہے۔ مختص کئے گئے آٹھ ہزار 214 واٹرشیڈ ترقیاتی منصوبوں میں سے 345 شروع نہیں کئے گئے پروجیکٹ اور تیاری کے مرحلے والے 1832 پروجیکٹوں کو ریاستوں کو منتقل کردیا گیا ہے جو انھیں اپنے ریاستی بجٹ کے تحت لانے ہیں۔ باقی 6382 پروجیکٹوں میں سے 4743(74.32 فی صد مکمل ہوگئے ہیں جنھیں ڈی او ایل آر نے فنڈ دیئے ہیں۔ 409پروجیکٹ استحکام کے مرحلے میں ہیں اور 1230 پروجیکٹ کاموں کے مرحلے میں ہیں۔
31 جنوری 2021 کو 2457 تکمیل شدہ پروجیکٹوں کی جائزہ رپورٹ موصول ہوگئی ہے۔ جائزہ رپورٹ سے پتہ چلا ہے کہ پروجیکٹ والے علاقوں میں زمینی اور زیر زمین پانی کی دستیابی میں خاطر خواہ بہتری آئی ہے ، پیداوار میں اضافہ ہورہے روزگار کے مواقع اور کنبوں کی آمدنی میں اضافہ ہوا ہے۔
ریاستوں سے موصولہ اطلاع کے مطابق 2014-15 سے اب تک واٹرہارویسٹنگ کے سات اعشاریہ صفر نو لاکھ اسٹرکچر تیار کئے گئے یا انھیں بہتر بنایا گیا اور مزید پندرہ اعشاریہ ایک ساتھ لاکھ ہیکٹیئر علاقہ 2020-21 کی بہتری سہ ماہی تک محفوظ آبپاشی کے تحت لایا گیا۔
وزارت دفاع
کلاسیکی راگوں پر مبنی بھارتی موسیقی ’طبلِ باز گشت ‘ تقریب 2023 میں پیش کی جائے گی
بھارت کا سب سے بڑا ڈرون شو جس میں 3,500 دیسی ڈرون شامل ہیں شائقین کو مسحور کریں گے
پہلی مرتبہ ، 3ڈی اینامورفک پروجیکشن کا انعقاد کیا جائے گا
نئی دلی، 28 جنوری، 2023 / بھارتی کلاسیکی راگوں پر مبنی بھارتی دھنیں اس سال کے ’طبلِ باز گشت ‘ تقریب کا ذائقہ ہوں گی جس میں صدر جمہوریہ اور مسلح افواج کی سپریم کمانڈر محترمہ دروپدی مرمو 29، جنوری 2023 کو نئی دلی کے قلب میں واقع تاریخی وجے چوک میں شرکت کریں گی۔ فوج، بحریہ، فضائیہ اور ریاستی پولیس اور مرکزی مسلح پولیس فورس  کے موسیقی کے بینڈز بھارتی دنھیں بجائیں گے۔
اس تقریب میں ، جس میں وزیر اعظم جناب نریندر مودی اور وزیر دفاع جناب راج ناتھ سنگھ کی موجودگی ہوگی، ملک کے سب سے بڑے ڈرون شو کو بھی پیش کیا جائے گا جس میں ملک میں بنے 3,500 ڈرون شامل ہوں گے۔ شاندار ڈرون شو رائسینا ہلز پر شام کو آسمان کو روشن کر دے گا اور قومی شخصیات/ واقعات کو سینکرونائزیشن کے ذریعے پیش کرے گا۔ یہ اسٹارٹ اپ کے ماحولاتی کامیابی ، ملک کے نوجوانوں کی تکنیکی صلاحیت کی عکاسی کرے گا اور مستقبل کی راہیں ہموار کرنے والے رجحانات کی راہ ہموار کرے گا۔ اس تقریب کا انعقاد میسرز بوٹلیبس ڈائنامکس کے ذریعے کیا جائے گا۔
پہلی مرتبہ ، نارتھ اور ساؤتھ بلاک پر 2023 کی طبلِ بازگشت کی تقریب کے دوران 33ڈی انامورفک پروجیکشن پیش کیا جائے گا۔
تقریب کا آغاز سبھی بینڈز کے ذریعے ’اگنی ویر‘ دھن کے ساتھ ہوگا جس کے بعد الموڑہ، ، کیدار ناتھ، سنگم دور، کوین آف ست پورہ ، 'بھگیرتھی'، 'کونکن سندری' جیسی دلکش دھنیں پائپس اور ڈرمز کے بینڈ کے ذریعے پیش کی جائیں گی۔
بھارتی فضائیہ کا بینڈ ’اپراجے ارجن‘، ’چرکھا‘، ’وایو شکتی‘، ’سودیشی‘ کی دھنیں پیش کرے گا جبکہ بھارتی بحریہ کا بینڈ 'ایکلا چلو رے'، 'ہم تیار ہیں'، اور 'جے بھارتی' جیسی شادنار دھنیں بجائے گا۔
بھارتی فوج کا بینڈ 'شنکھناد'، 'شیرِ جوان'، 'بھوپال'، 'اگرنی بھارت'، 'ینگ انڈیا'، 'قدم قدم بڑھائے جا'، 'ڈرمرز کال'، اور 'اے میرے وطن کے لوگوں' کی دھنیں پیش کرے گا۔
یہ تقریب انتہائی مقبول دھن 'سارے جہاں سے اچھا' کے ساتھ اختتام پذیر ہوگی۔
تقریب کے پرنسپل ناظم فلائٹ لیفٹیننٹ لیما پوکپم روپ چندر سنگھ ہوں گے۔ جبکہ آرمی بینڈ کی قیادت صوبیدار میجر ڈگر سنگھ کریں گے، بحریہ اور فضائیہ بینڈ کے کمانڈر ایم انتھونی راج اور وارنٹ آفیسر اشوک کمار ہوں گے۔ ریاستی پولیس اور سی اے پی ایف بینڈ کے ناظم اسسٹنٹ سب انسپکٹر پریم سنگھ ہوں گے۔
نائب صوبیدار سنتوش کمار پانڈے کی قیادت میں بگلرز اپنی کارکردگی کا مظاہرہ کریں گے، اور پائس اینڈ ڈرمز کا بینڈ صوبیدار میجر بسواراج واگے کی ہدایات پر انہیں بجائے گا۔
ہر سال 29 جنوری کو وجے چوک پر منعقد ہونے والی 'طبل باز گشت ' تقریب چار روزہ یوم جمہوریہ کی تقریبات کا اختتام ہو جاتا ہے۔ افواج کے پرچم اور اسٹینڈرڈ کی یہ پریڈ قومی فخر کی ایک تقریب ہے۔
اس تقریب کا آغاز 1950 کی دہائی کے اوائل سے ہوتا ہے جب بھارتی فوج کے میجر رابرٹس نے مقامی طور پر کئی بینڈ کے ذریعے منفرد تقریب کا آغاز کیا ۔ یہ صدیوں پرانی فوجی روایت کی نشان دہی کرتا ہے، جب فوجی لڑائی بند کر کے اور اپنے ہتھیار محفوظ کر کے محاذ جنگ سے واپس لوٹتے ہیں اور طبل کی آواز پر غروب آفتاب سے پہلے اپنے کیمپوںمیں واپس پہنچ جاتے تھے۔ فوجی پرچموں اور نشانات کو اٹھا لیا جاتا تھا ۔ یہ تقریب گزرتے ہوئے وقت کی یاد تازہ کرتی ہے۔
.................
ش ح ۔ وا ۔ اع
U - 939
(Visitor Counter : 86